钦定古今图书集成/理学汇编/学行典/第194卷 > 王履
## 钦定古今图书集成/理学汇编/学行典/第194卷 > 王履

按《河内县志》：“王履国初为儒士，值亲丧，哀毁逾礼。既
葬，结庐墓侧，朝夕哭奠，三年不怠，未尝一至居舍，问
家人生产。墓所去居舍迩，内人亦莫得觌其面，积孝
感格。隆冬之日，于亲墓颠产紫芝一本，芬芬袭人，色
甚奇异，远近观者如市，莫不叹服泣下。有司以闻，上
嘉其纯孝格天，诏旌其门曰‘孝子，仍给冠带’。”